WIE IS EGMOND?
Met digitale verkope van net oor die miljoen eenhede moet daar iets uniek wees aan die veelsydige liedjie skrywer en sanger wat die afgelope 15 jaar Suid-Afrika (en in baie gevalle, die res van die wêreld) vermaak. As digter publiseer Egmond reeds op 19 'n klompie gedigte in Engeland. Sy liefde vir skryf en musiek het reeds op 17 bymekaar gekom toe hy sy eerste liedjie This Morning geskryf het, wat uiteindelik 6 jaar later opgeneem word. Die res is soos hul sê, geskiedenis.
In Oktober 2018 verskyn 'n gedeelte van die Kom Red My musiek video op die KykNet program, die Van Coke Show, voordat Egmond die jaar afsluit met 'n Kersfees weergawe van V'more (ft Glenda Millar). Hy spog reeds met nuwe liedjies op sy kerfstok op sosiale media, met titels soos Aardbewing, Spookasem en 'n nuwe collaboration met EDM kunstenaar Algorrid3m, getiteld Everything We Say. Onthou waar jy dit gelees het wanneer Egmond terugkeer met nuwe musiek in die nabye toekoms.
Egmond is 'n ThunderCats, She-Ra, Lord of the Rings, Harry Potter en Roxette aanhanger, het 'n trilogie geskryf getiteld The Stone Heroes, hou van flieks, tv reekse en sy ouma se koeksisters. Next Music distrubeer Egmond se musiek op iTunes en vele ander platforms.